rejauldu/bengali-wikipedia huggingface dataset:
... ... ... গাছের প্রাণ আছে তা প্রথম জগদীশ চন্দ্র বসু প্রমান করেন... ... ...    ... ... ... ...আলেকজান্ডার ফ্লেমিং প্রথম অ্যান্টিবায়োটিক আবিস্কার করেন... ... ...   ... মহামতি আলেকজান্ডার মাত্র ১৭ বছর বয়সে মেসিডোনিয়ার রাজা হন এবং ৩০ বছর বয়সে মৃত্যু বরণ করেন। এই ১৩ বছরের রাজত্ব কালে তিনি সকল গ্রীক নগর-রাষ্ট্র, পারস্য, মিশর ও ভারতের অনেক অংশ জয় করেন... ... ...   ... বিজ্ঞানী আলবার্ট আইন্সটাইন তিন বছর বয়স পর্যন্ত কথা বলা শুরু করেন নাই... ... ...  ... ...কাজী মোতাহার হোসেন বাংলাদেশের প্রথম একাডেমীকালি স্বীকৃত পরিসংখ্যানবিদ... ... ...   ... ... ... ... ... স্যার এ. এফ. রাহমান ঢাকা বিশ্ববিদ্যালয়ের প্রথম মুসলিম উপাচার্য... ... ...  ... ... ... ... ...মার্গারেট থ্যাচার বৃটেনের প্রথম মহিলা প্রধানমন্ত্রী ছিলেন... ... ...  ... ... ...মারি ক্যুরি প্রথম নারী যিনি নোবেল পুরস্কার লাভ করেন। তিনি প্রথম ডক্টরেট ডিগ্রি লাভকারি ফরাসি নারী ছিলেন... ... ...  ... ... ...স্বাধীনতার পর এ যাবৎ খালেদা জিয়া সবচেয়ে বেশি সময় বাংলাদেশের প্রধানমন্ত্রী হিসেবে কাজ করেছেন... ... ...   ... ... বাংলাদেশের জাতীয় অধ্যাপক আবদুর রাজ্জাক কখনো কোন বই লেখেন নাই। এমনকি তার কোন ডক্টরেট ডিগ্রি ছিল না। বিশ্ববিখ্যাত অর্থনীতিবিদ হ্যারল্ড লাস্কির তত্ত্বাবধানে তিনি পিএইচডি করতে যান এবং হ্যারল্ড লাস্কির মৃত্যুর পর তিনি ডিগ্রি না নিয়েই দেশে চলে আসেন... ... ...  ... ... ...ইখতিয়ার উদ্দিন মুহম্মদ বখতিয়ার খলজী মাত্র ১৭ সৈন্য নিয়ে বাংলা জয় করেন... ... ...  ... ... ...জেরাল্ড ফোর্ড (ভোটারদের দ্বারা) আমেরিকার প্রথম অনির্বাচিত রাষ্ট্রপতি ছিলেন... ... ...  ... ... হেলেন কেলার একজন অন্ধ, মুক ও বধির চিলেন। ... ... ... ...   ... ... ... বিজ্ঞানী টমাস আলভা এডিসন ১২ বছর বয়স পর্যন্ত পড়তে পারতেন না। ... ... ...  ... ... বিশ্ব বিখ্যাত বাদ্যযন্ত্র শিল্পী লুডউইগ ভ্যান বিটোভেন বধির ছিলেন।
ব্যাকরণ শাস্ত্রে, বাক্য বা বাক্যাংশে যাকে নিয়ে কিছু বলা হয়, তাকে উদ্দেশ্য বলে। ক্ষেত্রবিশেষে একে কর্তা বা কর্তৃপদও বলে। কর্তৃপদ হলো বাক্য বা বাক্যাংশের ক্রিয়াপদকে যা নিয়ন্ত্রণ করে। কর্তা বা কর্তৃপদ বাংলা বাক্য গঠনের মূল তিনটি উপাদানের একটি। উদাহরণস্বরূপ, সুমন বল খেলে, এই বাক্যে বিশেষ্য পদ ‘সুমন’কে উদ্দেশ্য করে কিছু বলা হচ্ছে, তাই এটি বাক্যটির উদ্দেশ্য বা কর্তা।   প্রসারক   বাক্য দীর্ঘতর হলে উদ্দেশ্য অংশের সঙ্গে নানা ধরনের শব্দ ও বর্গ যুক্ত হতে পারে। উদ্দেশ্যকে এইসব শব্দ ও বর্গ প্রসারিত করে বলে এগুলোর নাম উদ্দেশ্যের প্রসারক।   শনাক্তকরণ   অবস্থানের ভিত্তিতে  উদ্দেশ্য সাধারণত বাক্যের প্রথমে বসে। কিন্তু বাচ্যের পরিবর্তনের ফলে যদি উদ্দেশ্যের সাধারণ অবস্থান পরিবর্তিত হয়, তবে উদ্দেশ্য শনাক্ত করা কঠিন হয়ে পরে। যেমন-  টম রসায়ন পড়ছে।  রসায়ন পড়া হচ্ছে টম দ্বারা। বাক্য দুইটির ভাব একই, কিন্তু কর্তৃপদের অবস্থান পরিবর্তনের ফলে উদ্দেশ্যেরও বদল হয়েছে।  মূল বিশেষ্য বনাম ক্রিয়াপদের বিশেষ্য  দীর্ঘ বাক্যে কর্তৃপদ, যেটি বিশেষ্য অথবা সর্বনাম হয়, তা ছাড়াও ক্রিয়াপদকে সহায়তাকারী আরেকটি বিশেষ্য থাকতে পারে, যাকে পূরক বলে। "টম রসায়ন পড়ছে" এই উদাহরণটিতে ‘টম’ উদ্দেশ্য হলে ‘রসায়ন’ হবে পূরক। কিন্তু বাচ্যের পরিবর্তনের ফলে পরবর্তী উদাহরণটিতে ‘রসায়ন’ যখন বাক্যের প্রথমে এসেছে, তখন এটিই উদ্দেশ্যে পরিণত হয়েছে এবং ‘টম’ পূরক হয়ে গেছে।  প্রকারভেদ  বাক্যের উদ্দেশ্য দুই প্রকার:  সরল উদ্দেশ্য: একটিমাত্র পদবিশিষ্ট কর্তৃপদ, যেমন- সুমন বল খেলে।  জটিল উদ্দেশ্য: একের অধিক পদবিশিষ্ট কর্তৃপদ, যেমন- লেবুর শরবত এসব দিয়ে তৈরি হয়।  আরও দেখুন   বিধেয়   উদ্ধৃতি   বিষয়শ্রেণী:সিনট্যাকটিক সত্তা
রাজশাহী জেলা সুইমিংপুল বাংলাদেশের জেলা পর্যায়ের একটি সাঁতার ক্রীড়া আয়োজন ও প্রশিক্ষণ সুইমিংপুল। এটি রাজশাহী শহরের সপুরায় মুক্তিযুদ্ধ স্মৃতি স্টেডিয়াম কমপ্লেক্সে স্টেডিয়ামের উত্তর পাশে অবস্থিত। এটি জেলার প্রথম সরকারী জল ক্রীড়া আয়োজনের সুইমিংপুল। অপরটি রাজশাহী মহিলা ক্রীড়া কমপ্লেক্সের অন্তর্গত। বাংলাদেশের সকল সাঁতার ক্রীড়া আয়োজনের সরকারি ভেন্যুর মতই এটি জাতীয় ক্রীড়া পরিষদের অধিভূক্ত এবং স্থানীয় রাজশাহী জেলা ক্রীড়া সংস্থার তত্ত্বাবধায়নে রয়েছে।   ইতিহাস    নির্মাণ  জাতীয় ক্রীড়া পরিষদের উদ্যোগে রাজশাহী জেলা সুইমিংপুলের নির্মাণ পরিকল্পনা শুরু হয় ১৯৯৫ সালে ২০০৩ সালের ৫ ফেব্রুয়ারি এটির ভিত্তিপ্রস্তর স্থাপন ও নির্মাণ কাজ শুরু হয়। ২০০৮ সাল পর্যন্ত এটির নির্মাণ কাজ চলে। ২০১০ সালের জুন থেকে এটির আনুষ্ঠানিক কার্যক্রম শুরু হয় ও জাতীয় ক্রীড়া পরিষদ রাজশাহী জেলা ক্রীড়া সংস্থাকে হস্তান্তর করে। এটির জন্য জমি অধিগ্রহণ ও কাঠামো নির্মাণে যথাক্রমে ৪৫ লক্ষ ও ২ কোটি ৭৫ লক্ষ (মোট ৩ কোটি ২০ লক্ষ) টাকা ব্যয় হয়।   আয়োজন  রাজশাহী জেলা সুইমিংপুল বিভিন্ন পর্যায়ে থানা থেকে বিভাগ পর্যন্ত স্কুল-মাদ্রাসার সাঁতার প্রতিযোগিতা, রাজশাহী জেলা বার্ষিক সাঁতার প্রতিযোগিতার নিয়মিত আয়োজন স্থল। ২০০৮ সালের রাজশাহী বিভাগীয় সাঁতার প্রতিযোগিতা এই স্থানের উল্লেখযোগ্য ক্রীড়ানুষ্ঠান।   বৈশিষ্ট্য  এটি খোলা আকাশের নীচে উন্মুক্ত ৮ লেন বিশিষ্ট সুইমিংপুল। সাঁতারুদের বিশ্রাম ও পরিবর্তন কক্ষ আছে। বর্তমানে এখানে জেলা ক্রীড়া সংস্থা নিয়োজিত প্রশিক্ষক আছেন।   বিস্তৃত চিত্র    তথ্যসূত্র   বিষয়শ্রেণী:বাংলাদেশের সুইমিংপুল বিষয়শ্রেণী:রাজশাহী জেলা বিষয়শ্রেণী:রাজশাহীর ক্রীড়া অনুষ্ঠানস্থল বিষয়শ্রেণী:২০১০-এ বাংলাদেশে প্রতিষ্ঠিত
কৈলাশটিলা সিলেটের ঐতিহাসিক দর্শনীয় স্থান। শাহজালাল ইয়েমেনীর ৩৬০ আওলিয়ার সফর সঙ্গী শাহ নূর এখানে আস্তানা গড়ে ছিলেন। ইবাদতের জন্য কৈলাশটিলার উপরে একটি গুহা নির্মাণ করেন যা আজও বিদ্যমান। প্রায় ৪০০ ফুট উঁচু টিলার উপরে ঈদগাহ অবস্থিত যেখানে স্থানীয় লোকজন ঈদের নামাজ পড়েন। কৈলাশটিলা বাংলাদেশের একমাত্র খনিজ তেলক্ষেত্র হওয়ায় দেশের জাতীয় অর্থনীতিতে গুরুত্ব ভুমিকা রাখছে। কৈলাশটিলা একইসাথে খনিজতেল এবং প্রাকৃতিক গ্যাসক্ষেত্র।গোলাপগঞ্জের ইতিহাস ও ঐতিহ্য - আনোয়ার শাহজাহান, প্রকাশকাল. প্রথম প্রকাশ নভেম্বর ১৯৯৬   ভূতাত্ত্বিক গঠন   সিলেট শহর থেকে ২৫ কিলোমিটার দক্ষিণপূর্বে গোলাপগঞ্জ উপজেলার লক্ষণাবন্দ ইউনিয়নে অবস্থিত। এই ভূতাত্ত্বিক গঠনটি বঙ্গীয় পুরঃখাতের বলিত বলয়ের পার্শ্বে অর্থাৎ সিলেট খাদের পূর্ব পার্শ্বে অবস্থান করে। এটি উত্তরে সিলেট ভূতাত্ত্বিক গঠন, পূর্বে বিয়ানীবাজার এবং দক্ষিণে ফেঞ্চুগঞ্জ উপজেলা দ্বারা বেষ্টিত। এই ভূতাত্ত্বিক গঠনটিকে গিরিশিরার মাঝখানের সামান্য চাপা অংশ ফেঞ্চুগঞ্জ ঊর্ধ্বভাঁজটি থেকে বিচ্ছিন্ন করেছে। এই ঊর্ধ্বভাঁজটি ডুপিটিলা স্তরসমষ্টি সমেত ভূ-পৃষ্ঠে প্রকটিত।  এটি একটি উত্তর-উত্তরপূর্ব ও দক্ষিণ-দক্ষিণপশ্চিম দিকে বিন্যস্ত অসম ঊর্ধ্বভাঁজ। একটি ঘাত চ্যুতি উত্তর দিকে সিলেট ভূতাত্ত্বিক গঠন থেকে কৈলাস টিলা ভূতাত্ত্বিক গঠনকে পৃথক করেছে। ভূতাত্ত্বিক গঠনটি ৬ কিমি লম্বা এবং ৩ কিলোমিটার চওড়া। পূর্ব পার্শ্ব অপেক্ষা পশ্চিম পার্শ্ব খাড়া।   ইতিহাস  পাকিস্তান শেল অয়েল কোম্পানি ১৯৬২ সালে এটি আবিষ্কার করে। এটি বাংলাদেশের ২য় বৃহত্তম গ্যাসক্ষেত্র। এখানে প্রমাণিত ও সম্ভাব্য গ্যাস মজুত ৩.৬৫ ট্রিলিয়ন ঘনফুট এবং উত্তোলনযোগ্য মজুত ২.৫২ ট্রিলিয়ন ঘনফুট। গ্যাসের সঙ্গে এখানে প্রচুর পরিমাণে কনডেনসেটও পাওয়া যায়। ১৯৮৩ সাল থেকে অদ্যাবধি এই ক্ষেত্র থেকে গ্যাস উত্তোলন করা হচ্ছে। অবাণিজ্যিকভাবে এই ক্ষেত্রের গভীরে খনিজ তেলও পাওয়া যায়। অবস্থান thumb|৪০০ ফুট উঁচু কৈলাশটিলার উপরে উঠার সিঁড়ি। দেশের ঐতিহ্যবাহী একটি টিলা সিলেটের গোলাপগঞ্জ উপজেলার কৈলাশ টিলা | যার খ্যাতি ছড়িয়ে আছে দেশ বিদেশে। এ কৈলাশ টিলা থেকে উত্তোলিত গ্যাস দেশের অর্থনীতিতে গুরুত্বপূর্ণ ভূমিকা রাখছে। কিন্তু এ কৈলাশ টিলায় যাতায়াতের একমাত্র রাস্তা মুকিতলা গ্রামের ‘কৈলাশ টিলা সড়ক’।   আশেপাশের আকর্ষণ   বাংলাদেশ স্কাউট সিলেট অঞ্চল  পেট্রোবাংলা  শ্রী চৈতন্য মন্দির  আলভিনা গার্ডেন   আরও দেখুন   বাংলাদেশের দর্শনীয় স্থানসমূহ  গোলাপগঞ্জ উপজেলা  লক্ষণাবন্দ ইউনিয়ন   তথ্যসূত্র    বহিঃসংযোগ    কৈলাশটিলা- বাংলাদেশ জাতীয় তথ্য বাতায়ন   বাংলাপিডিয়া  বিষয়শ্রেণী:সিলেট জেলার দর্শনীয় স্থান বিষয়শ্রেণী:ঐতিহাসিক স্থান
শায়লা রানী রাওয়াত উত্তরাখণ্ডের ভারতীয় জনতা পার্টির নেতা। তিনি কেদারনাথের প্রতিনিধিত্বকারী বিধানসভার সদস্য হিসাবে দায়িত্ব পালন করেছিলেন। ২০১২ সালের উত্তরাখণ্ডের রাজ্য নির্বাচনে তিনি কেদারনাথ থেকে নির্বাচিত হয়েছিলেন। Seeking CM Rawat's dismissalMy Neta উত্তরাখণ্ড রাজনৈতিক সঙ্কটের পরে ভারতীয় জনতা পার্টিতে যোগদানের আগে পর্যন্ত তিনি ভারতীয় জাতীয় কংগ্রেসের সদস্য ছিলেন। 9 Uttarakhand Congress rebels join BJPSupreme Court to hear Uttarakhand Congress rebel’s plea against disqualification   তথ্যসূত্র   বিষয়শ্রেণী:১৯৫৭-এ জন্ম বিষয়শ্রেণী:২০২৪-এ মৃত্যু বিষয়শ্রেণী:উত্তরাখণ্ড বিধানসভার সদস্য ২০২২-২০২৭ বিষয়শ্রেণী:উত্তরাখণ্ডের ভারতীয় জাতীয় কংগ্রেসের রাজনীতিবিদ বিষয়শ্রেণী:উত্তরাখণ্ডের ভারতীয় জনতা পার্টির রাজনীতিবিদ বিষয়শ্রেণী:উত্তরাখণ্ড বিধানসভার সদস্য ২০১২-২০১৭
শান্তিনিকেতনী চর্মজাত সামগ্রী   এক ধরনের হস্তশিল্প যার উৎস পশ্চিমবঙ্গ রাজ্যের বীরভূম জেলার শান্তিনিকেতন। এই চর্মজাত সামগ্রীগুলি বেশ রঙ্গিন বুটিদার অথবা বাটিকের নক্সাযুক্ত হয়।  শান্তিনিকেতনী চর্মজাত দ্রব্যের প্রধান বৈশিষ্ট হল এগুলি সুন্দর রঙের লৈখিক নক্সাযুক্ত। রঙিন নক্সাগুলি, শুকনো আনাজের খোসা থেকে উৎপন্ন রঙ এর সাহায্যে করা হয় যা এইজাতীয় জিনিসপত্রের অলংকরণের পক্ষে বিশেষভাবে উপযুক্ত। আনাজের খোসা থেকে এইপ্রকার রঙ এবং অলংকরণের পদ্ধতিকে E.I.Tanning পদ্ধতি বলা হয়। এই হস্তশিল্প ভারতের ভৌগোলিক অস্তিত্বের ইঙ্গিত দেয়।   ইতিহাস  thumb|আমার কুটিরে বিক্রি হচ্ছে শান্তিনিকেতনী চর্মজাত সামগ্রী শান্তিনিকেতনে চর্ম-শিল্পের এই ঐতিহ্যের সাথে নোবেল বিজয়ী বিশ্বকবি রবীন্দ্রনাথ ঠাকুরএর প্রতিষ্ঠিত বিশ্বভারতী বিশ্ববিদ্যালয় এর একটা যোগসূত্র রয়েছে। শান্তিনিকেতনের বিশ্বভারতী বিদ্যালয়ে সৃজনশীল এবং বস্তুধর্মী শিক্ষাব্যবস্থার প্রচলন ছিল যা গতানুগতিক শিক্ষা পদ্ধতি অপেক্কা গুরুত্বপূর্ণ ছিল। শান্তিনিকেতন তথা বোলপুরে ভারতীয় কারিগরি শিল্প আন্দোলনের সূচনা হয়েছিল রবীন্দ্রনাথ এবং তার পুত্র রথীন্দ্রনাথ ঠাকুরের সুযোগ্য নেতৃত্বে প্রায় ৮০বছর পূর্বে। এই কারিগরি শিক্ষার অন্যতম ছিল চর্মশিল্প। বিশ্বভারতী বিশ্ববিদ্যালয় এর এই সম্পর্কিত বিভাগটি শিল্প সদন নামে পরিচিত।Basak, Tapan Kumar, Rabindranath-Santiniketan-Sriniketan, An Introduction, pp. 6–8, BB Publication  এই চর্মশিল্পের ঐতিহ্যের উন্নয়নের সাথে জড়িত অপর একটি গুরুত্বপূর্ণ প্রতিষ্ঠান হল আমার কুটির। ১৯২৬ খ্রীষ্টাব্দে, স্বাধীনতা সংগ্রামী শ্রী সুশেন মুখার্জ্জী আমার কুটির সোসাইটি স্থাপন করেন, প্রাক- স্বাধীনতা্র সময়কার মুক্ত রাজনৈতিক জেলবন্দীদের আশ্রয় এবং কর্মসংস্থানের জন্য। কিন্তু তৎকালীন ব্রিটিশ সরকার দ্রুত এই সংগঠনকে নিষিদ্ধ করে। স্বাধীনতা্ পরবর্তীকালে, আমার কুটির সোসাইটি এদের চর্মজাত সামগ্রী এবং অন্যান্য হস্তশিল্পের উৎকর্ষতার কারণে সুপরিচিত হয়।   অভিনবত্ব   শান্তিনিকেতনে উৎপাদিত সামগ্রীর একটি অসাধারণ বৈশিষ্ট্য হল এদের অলংকরনে ১৯২০ খ্রীষ্টাব্দে পূর্বদেশীয় জাভা এবং বালি থেকে আমদানিকৃত বাটিক নক্সা ব্যবহৃত হয়। এই বাটিক নক্সাগুলির মধ্যে এক অনবদ্য শিল্পশৈলীর পাশাপাশি চিরন্তনতা এবং ঐতিহ্যের ছোঁয়া লক্ষ্য করা যায়। এই শিল্প চিরন্তন এবং লোকশিল্পের এক চমৎকার মিশেল প্রদর্শিত করে। চিরন্তন চিত্রায়নের মধ্যে যেমন দেখা যায় হরিনের সাথে শকুন্তলার বনচারিনী দৃশ্য, তেমন লোকশিল্পের চিত্রায়নে লক্ষ্য করা যায় সনাতনী সাঁওতালি প্রথার উপস্থিতি।   শান্তিনিকেতনএর চর্মজাত সামগ্রী সমূহ   চর্মজ দ্রব্যের বিপুল সম্ভার শান্তিনিকেতনের চর্মজাত শিল্পকর্মকে সমৃদ্ধ করেছে, যথা-  মানি ব্যাগ  হাত ব্যাগ  মুদ্রা অথবা কয়েন রাখার ব্যাগ  গয়নার বাক্স  মহিলাদের কাঁধে ঝোলা ব্যাগ  ভ্যানিটি ব্যাগ  কলম এবং পেন্সিল রাখার বাক্স  চশমা রাখার খাপ   চিত্রশালা    তথ্যসূত্র   বিষয়শ্রেণী:ভারতের ভৌগোলিক নির্দেশক বিষয়শ্রেণী:চামড়াজাত পণ্য বিষয়শ্রেণী:শান্তিনিকেতন বিষয়শ্রেণী:পশ্চিমবঙ্গের অর্থনীতি বিষয়শ্রেণী:ভারতীয় হস্তশিল্প বিষয়শ্রেণী:পশ্চিমবঙ্গের সংস্কৃতি বিষয়শ্রেণী:পশ্চিমবঙ্গের ভৌগোলিক নির্দেশক বিষয়শ্রেণী:ভারতীয় চামড়া শিল্প
অর্টউইন হেস (; জন্ম ১৯৬৬) একজন জার্মান-বংশোদ্ভূত ব্রিটিশ তাত্ত্বিক পদার্থবিজ্ঞানী যিনি আয়ারল্যান্ডের ট্রিনিটি কলেজ ডাবলিন ও যুক্তরাজ্যের ইম্পেরিয়াল কলেজ লন্ডনে ঘনপদার্থ আলোকবিজ্ঞান ক্ষেত্রে গবেষণা সম্পাদন করছেন। তাঁর গবেষণাকর্ম ঘনপদার্থ তত্ত্ব ও কোয়ান্টাম আলোকবিজ্ঞানের মধ্যে সেতুবন্ধন সৃষ্টি করেছে। তিনি ন্যানোফোটনবিজ্ঞান, প্লাজমনবিজ্ঞান, অধি-উপাদান ও অর্ধপরিবাহী লেজার গতিবিজ্ঞানের উপরে বিশেষজ্ঞ। ১৯৮০-র দশকের শেষভাগ থেকে তিনি অদ্যাবধি তিনশতেরও বেশি গবেষণাপত্র রচনা করেছেন। এদের মধ্যে সবচেয়ে জনপ্রিয়টির শিরোনাম হল "ট্র্যাপড রেইনবো" স্টোরেজ অভ লাইট ইন মেটাম্যাটেরিয়ালস (Trapped rainbow' storage of light in metamaterials" অর্থাৎ "অধি-উপাদানগুলিতে আলোর "ফাঁদেপড়া রংধনু" জাতীয় সঞ্চয়"); এটিকে ৪০০র-ও বেশিবার উদ্ধৃত করা হয়েছে। তিনি কোয়ান্টাম প্রবর্ধনের সাহায্যে সক্রিয় (প্রবর্ধিত) ন্যানোপ্লাজমাবিজ্ঞান ও অধি-উপাদানসমূহের একজন অগ্রণী গবেষক। ২০১৪ সালে তিনি "বন্ধকৃত-আলো লেজিং" (stopped-light lasing) মূলনীতিটিকে গহ্বরহীব (ন্যানো-) লেজিং ও বিবর্ধিত পৃষ্ঠতলীয় প্লাজমন পোলারিটনগুলির স্থানিকীকরণের জন্য একটি নতুন পথ হিসেবে প্রদর্শন করেন, যার ফলে তাঁর এইচ-সূচক ৩৩ হয়।   তথ্যসূত্র    Hamm, J. M., & Hess, O. (2013). Two Two-Dimensional Materials are Better Than One, Science 340, 1298–1299.  Pusch, A., Wuestner, S., Hamm, J. M., Tsakmakidis, K. L., & Hess, O. (2012). Coherent Amplification and Noise in Gain-Enhanced Nanoplasmonic Metamaterials: A Maxwell-Bloch Langevin Approach. ACS Nano, 6, 2420–2431.  Hamm, J. M., Wuestner, S., Tsakmakidis, K. L., & Hess, O. (2011). Theory of light amplification in active fishnet metamaterials. Phys Rev Lett, 107, 167405.  Wuestner, S., Pusch, A., Tsakmakidis, K. L., Hamm, J. M., & Hess, O. (2010). Overcoming losses with gain in a negative refractive index metamaterial. Phys Rev Lett, 105, 127401.  Hess, O. (2008). Optics: Farewell to flatland. Nature, 455, 299–300.  Bohringer, K., & Hess, O. (2008). A full-time-domain approach to spatio-temporal dynamics of semiconductor lasers. I. Theoretical formulation. Prog Quant Electron, 32, 159–246.  Ruhl, T., Spahn, P., Hermann, C., Jamois, C., & Hess, O. (2006). Double-inverse-opal photonic crystals: The route to photonic bandgap switching. Adv Funct Materials, 16, 885.  Gehrig, E., Hess, O., Ribbat, C., Sellin, R. L., & Bimberg, D. (2004). Dynamic filamentation and beam quality of quantum-dot lasers. Appl Phys Lett, 84, 1650.   বহিঃসংযোগ    Official Site  বিষয়শ্রেণী:১৯৬৬-এ জন্ম বিষয়শ্রেণী:ব্রিটিশ পদার্থবিজ্ঞানী বিষয়শ্রেণী:জীবিত ব্যক্তি বিষয়শ্রেণী:ইম্পেরিয়াল কলেজ লন্ডনের শিক্ষায়তনিক বিষয়শ্রেণী:আলোক পদার্থবিজ্ঞানী
অজিৎ ইকবাল সিং (জন্ম ১৯৪৩The Year Book 2014 // Indian National Science Academy, New Delhi) হলেন একজন ভারতীয় গণিতবিদ৷ তাঁর বিশিষ্টতা হচ্ছে "কার্যকরী বিশ্লেষণ" এবং "হরাত্মক বিশ্লেষণ"।ভারতীয় বৈজ্ঞানিক এবং প্রযুক্তিবিদের শীর্ষতম অনুষ্ঠান "ভারতীয় জাতীয় বিজ্ঞান একাডেমী"র(INSA) তিনি একজন সভ্য। তিনি এলাহাবাদস্থিত "জাতীয় বিজ্ঞান একাডেমী, ভারত"-এরও একজন সদস্যা৷   শিক্ষা  অজিৎ ইকবাল সিং ইন্দ্রপ্রস্থ কলেজ থেকে ১৯৬৩ সালে গণিতে স্নাতক ডিগ্রী অর্জন করে, এবং একটা বিষয়ে দিল্লী বিশ্ববিদ্যালয় থেকে ১৯৬৫ সালেও স্নাতক ডিগ্রী অর্জন করেন।  ১৯৬৯ সালে তিনি কেমব্রিজ বিশ্ববিদ্যালয় থেকে গণিতে ডক্টরেট ডিগ্রী অর্জন করেন। তাঁর গবেষণা-গ্রন্থের নাম ছিল Contributions to the Theory of Linear Operators in Locally Convex Spaces। তাঁর তত্ত্বাবধায়ক ছিলেন ফ্রাংক স্মিথিস সিং ১৯৬৬ সাল থেকে ১৯৬৯ সাল পর্যন্ত নিউহাম কলেজের একজন "কমনওয়েলথ বৃত্তিধারী" হিসাবে কেমব্রিজে উপস্থিত ছিলেন।    কর্মজীবন  স্নাতকোত্তর শিক্ষা সমাপ্ত করে উঠেই সিং ইন্দ্রপ্রস্থ কলেজে শিক্ষক হিসাবে যোগদান করেন। কেমব্রিজ থেকে ডক্টরেট ডিগ্রী লাভ করার পর, তিনি দিল্লীতে আসেন এবং হিন্দু কলেজে যোগদান করেন। তিনি গবেষণা ছাড়াও কার্যকরী বিশ্লেষণ এবং হরাত্মক বিশ্লেষণে শিক্ষাদান করেছিলেন। ১৯৭৪ সালে সিংকে দিল্লী বিশ্ববিদ্যালয়ের দক্ষিণ এলাকার গণিতের রিডার হিসাবে নিযুক্তি দেওয়া হয়৷ ১৯৮৪ সাল থেকে ১০০৮ সাল পর্যন্ত তিনি সেই স্থানে অধ্যাপনা করে যান৷ ২০০৮ সালে তিনি দিল্লীতে থাকা ভারতীয় পারিসাংখ্যিক প্রতিষ্ঠান-এর একজন অতিথি অধ্যাপকের দায়িত্ব গ্রহণ করেন।    কর্ম  অজিৎ ইকবাল সিং স্থানীয়ভাবে উত্তল স্থানে রৈখিক চল (linear operators in locally convex spaces),সংস্থিতি বৈজ্ঞানিক বীজগণিত (Topological Algebra)কে ধরে হরাত্মক বিশ্লেষণ সম্পর্কিত একাধিক গবেষণায় জড়িত।    পুরস্কার এবং স্বীকৃতি  অজিৎ সিংকে দিল্লী বিশ্ববিদ্যালয় "রায় বাহাদুর ব্রীজমোহন লাল সাহেব স্মারক স্বর্ণপদক" এবং "রবি কান্তা দেবী" পুরস্কার প্রদান করেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভারতীয় জাতীয় বিজ্ঞান একাডেমীর সভ্য বিষয়শ্রেণী:১৯৪২-এ জন্ম বিষয়শ্রেণী:ভারতীয় নারী গণিতবিদ বিষয়শ্রেণী:২০শ শতাব্দীর ভারতীয় গণিতবিদ বিষয়শ্রেণী:১৯৪৩-এ জন্ম বিষয়শ্রেণী:ইন্দ্রপ্রস্থ মহিলা কলেজের প্রাক্তন শিক্ষার্থী বিষয়শ্রেণী:২০শ শতাব্দীর নারী গণিতবিদ বিষয়শ্রেণী:২০শ শতাব্দীর ভারতীয় নারী
মদনকাটা রেলওয়ে স্টেশন হল ভারতীয় রেলের একটি ভূমিগত রেলওয়ে স্টেশন। এটি হাওড়া–দিল্লি প্রধান রেলপথের আসানসোল–পাটনা বিভাগের অন্তর্গত এবং পূর্ব রেলের দ্বারা পরিচালিত হয়। স্টেশনটি মদনকাটা ও মদনকাটার পার্শ্ববর্তী এলাকায় রেল পরিষেবা প্রদান করে। স্টেশনটিতে মোট ২টি প্ল্যাটফর্ম রয়েছে। এই স্টেশনে প্রতিদিন ১২টি ট্রেন যাত্রাবিরতি করে।  ইতিহাস  বৈদ্যুতীকরণ  রেলওয়ে স্টেশন ও রেলপথের বৈদ্যুতীকরণ ১৯৯৬–৯৭ সালে কারা হয়েছিল।  তথ্যসূত্র  বিষয়শ্রেণী:দেওঘর জেলার রেলওয়ে স্টেশন
শ্রীনাথ অরবিন্দ (; জন্ম: ৮ এপ্রিল ১৯৮৪) একজন সাবেক ভারতীয় ক্রিকেটার, যিনি কর্ণাটক এবং রয়্যাল চ্যালেঞ্জার্স ব্যাঙ্গালোরের হয়ে খেলেছেন। ২০১৫ সালের ২রা অক্টোবর তারিখে, তিনি দক্ষিণ আফ্রিকার বিরুদ্ধে ভারতের হয়ে টুয়েন্টি২০ আন্তর্জাতিকে অভিষেক করেছেন।  আন্তর্জাতিক ক্রিকেট একজন বাম-হাতি মিডিয়াম-ফাস্ট বোলার অরবিন্দ ২০১১ সালের অক্টোবর মাসে ইংল্যান্ডের বিরুদ্ধে সিরিজের জন্য ভারতের একদিনের আন্তর্জাতিক দলে ডাক পেয়েছিলেন, কিন্তু তিনি এক ম্যাচও খেলেননি।Harbhajan Left Out As India Name ODI Squad ২০১৫ সালের ২রা অক্টোবর তারিখে, তিনি দক্ষিণ আফ্রিকার বিরুদ্ধে টুয়েন্টি২০ আন্তর্জাতিকে অভিষেক করেছেন।  অরবিন্দ ভারতের হয়ে আন্তর্জাতিক ক্রিকেটএ মাত্র এক ম্যাচেই খেলেছেন। ২০১৫ সালের অক্টোবর মাসে, দক্ষিণ আফ্রিকার বিপক্ষে ভারতের হয়ে অভিষেকের পর তিনি আর কখনো আন্তর্জাতিক ক্রিকেট খেলেননি।  ঘরোয়া ক্রিকেট ২০১১ চ্যাম্পিয়ন্স লিগ টুয়েন্টি২০-এ অরবিন্দ রয়্যাল চ্যালেঞ্জার্স ব্যাঙ্গালোরের হয়ে ছয়টি ম্যাচে খেলেছিলেন; উক্ত প্রতিযোগিতার ফাইনালে তার দল মুম্বই ইন্ডিয়ান্সের কাছে পরাজিত হয়েছিল।  অরবিন্দ কয়েক বছর পূর্বে তার খেলোয়াড়ি জীবনের জন্য হুমকিস্বরূপ একটি সড়ক দুর্ঘটনার সম্মুখীন হয়েছিলেন। ২০০৮ সালে তিনি প্রথম-শ্রেণীর ক্রিকেটে অভিষেক করেছিলেন। তিনি বাম-হাতি ফাস্ট এবং বাম-হাতি স্পিন উভয় ক্ষেত্রেই বোলিং করার দক্ষতার জন্য পরিচিত।  অবসর ২০১৮ সালের ২৭শে ফেব্রুয়ারি তারিখে, বিজয় হাজারে ট্রফির ফাইনাল জয়ের পর অরবিন্দ সব ধরনের ক্রিকেট থেকে অবসরের ঘোষণা দিয়েছেন।  তথ্যসূত্র  বহিঃসংযোগ    বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ক্রিকেটার বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার বিষয়শ্রেণী:বেঙ্গালুরু থেকে আগত ক্রিকেটার বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার বিষয়শ্রেণী:কর্ণাটকের ক্রিকেটার বিষয়শ্রেণী:দক্ষিণাঞ্চলের ক্রিকেটার
তাফাদজা কামুঙ্গোজি (; জন্ম: ৮ জুন, ১৯৮৭) হারারেতে জন্মগ্রহণকারী জিম্বাবুয়ের আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য হিসেবে তিনি মূলতঃ লেগ ব্রেক বোলিং করে থাকেন। ঘরোয়া ক্রিকেটে মাসভিঙ্গো দলের পক্ষে খেলেছেন।   খেলোয়াড়ী জীবন  জিম্বাবুয়ে বোর্ড একাদশের পক্ষে অস্ট্রেলিয়ান একাডেমি দলের বিপক্ষে অংশ নিলেও তিন খেলার ঐ সিরিজে ৩-০ ব্যবধানে পরাজিত হয় তার দল। ২০০৫-০৬ মৌসুমে জিম্বাবুয়ের লিস্ট এ ক্রিকেটের খেলায় অংশ নেন। তিন খেলায় তিনি পাঁচ উইকেট পান। তন্মধ্যে ম্যাশোনাল্যান্ডের বিপক্ষে চার উইকেট নিয়ে দলটিকে ৭৬ রানে অল-আউট হতে সহায়তা করেন।  ২০০৬-০৭ মৌসুমে দক্ষিণ আফ্রিকার বিপক্ষে টুয়েন্টি২০ খেলায় অভিষিক্ত হন। ২০০৬ সালের চ্যাম্পিয়ন্স ট্রফিতে জিম্বাবুয়ে দলে ডাক পান। ২৫ অক্টোবর, ২০১৪ তারিখে বাংলাদেশ সফরে মিরপুরের শের-ই-বাংলা ক্রিকেট স্টেডিয়ামে অনুষ্ঠিত প্রথম টেস্টে স্বাগতিক বাংলাদেশের বিপক্ষে তার টেস্ট অভিষেক ঘটে।   তথ্যসূত্র    বহিঃসংযোগ     Masvingo set up title decider with Matabeleland, from Cricinfo, retrieved 11 September 2006  Player Profile: Tafadzwa Kamungozi from CricketArchive  Eagles v Zimbabweans, from Cricinfo, retrieved 13 September 2006  বিষয়শ্রেণী:জিম্বাবুয়ীয় ক্রিকেটার বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:জিম্বাবুয়ের টেস্ট ক্রিকেটার বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার বিষয়শ্রেণী:জিম্বাবুয়ের টুয়েন্টি২০ আন্তর্জাতিক ক্রিকেটার বিষয়শ্রেণী:মাসভিঙ্গোর ক্রিকেটার বিষয়শ্রেণী:সেন্ট্রালসের ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:হারারে থেকে আগত ক্রিকেটার
পূর্ণেন্দু শেখর গুহ, (১১ নভেম্বর ১৯১৪ - ১৯৮২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন বাঙালি বিপ্লবী ব্যক্তিত্ব।https://www.youtube.com/watch?v=pCFkk5CoA54   প্রাথমিক জীবন  পূর্ণেন্দু শেখর গুহ ১৯১৪ সালের ১১ নভেম্বর অবিভক্ত বাংলার রাজবাড়ীর ভবদিয়া গ্রামে জন্মগ্রহণ করেন। পিতা লাল বিহারী গুহ ছিলেন একজন চিকিৎসক ও পারিবারিক চিকিৎসক এবং রঙ্গপুরের তাজহাটের জমিদার গোবিন্দলাল রায় বাহাদুরের বন্ধু এবং মা শতদলবাসিনী দেবী ছিলেন একজন সাধারণ গৃহিণী।https://amritmahotsav.nic.in/district-reopsitory-detail.htm?26110  বিপ্লবী জীবন  স্কুল শেষ করে তিনি তাজহাট হাইস্কুলে ভর্তি হন। স্কুলে পড়ার সময় তিনি স্বদেশী আন্দোলনের প্রতি আকৃষ্ট হন। মাত্র ১২ বছর বয়সে তিনি স্বাধীনতা আন্দোলনে যোগ দেন। রংপুর কারমেইল কলেজে পড়ার সময়ই তিনি অনুশীলন সমিতির নজরে আসেন এবং স্বদেশ মন্ত্রে দীক্ষিত হন।  তিনি কিশোর বয়স থেকেই স্বাধীনতা আন্দোলনে যোগ দিয়েছিলেন এবং পড়াশোনা অসমাপ্ত রেখেছিলেন। তিনি ছিলেন প্রখ্যাত মুক্তিযোদ্ধা যোগেশচন্দ্র দাসের মেসমেট। তিনি ১৯৩০ সালের আইন অমান্য আন্দোলনে অংশগ্রহণ করেন। অনুশীলন সমিতি ও যুগান্তর দলের সদস্য পূর্ণেন্দু শেখর গুহ ১৯৩৪ সালে কলকাতায় অস্ত্র সংগ্রহ করতে আসেন। কিন্তু পুলিশ তাকে অস্ত্রসহ গ্রেফতার করে।https://www.facebook.com/PurnenduSekharGuha/posts/tajhat-high-school-and-carmichael-college-rangpur-still-carry-the-memory-of-free/815117065193071/https://www.facebook.com/PurnenduSekharGuha/posts/rare-documentary-on-revolutionary-purnendu-sekhar-guha-faridpur-bengalp-i357-fil/4555584017813005/সেনগুপ্ত, এস. (ed.) (১৯৮৮). সমসদ বাংলা চরিতাভিধান (বাংলা), কলকাতা: সাহিত্য সমসদ, পৃষ্ঠা.২৮৮  কারাগারে যাবজ্জীবন ১৯৩৪ সালের ১৪ সেপ্টেম্বর রংপুর অস্ত্র মামলায় তাকে আন্দামান সেলুলার জেলে ৯ বছরের কারাদণ্ড এবং ৫০০ টাকা জরিমানা করা হয়। ১৯৩৭ সালে তিনি আন্দামান সেলুলার জেলে ৩৬ দিন অনশন ধর্মঘট করেন। নেতাজি সুভাষচন্দ্র বসুর অনুরোধে অনশন ভাঙা হয় এবং জেল কর্তৃপক্ষ বন্দীদের দাবি মেনে নেয়। ১৯৩৮ সালে তিনি সেলুলার জেল থেকে আলিপুর জেলে স্থানান্তরিত হন। ১৯৪৬ সালে তিনি কারাগার থেকে মুক্তি পান। স্বাধীনতার পর তিনি আসাম ম্যাচ ফ্যাক্টরিতে যোগ দেন।https://www.facebook.com/PurnenduSekharGuha/posts/uttar-banga-krishi-viswavidyalayas-topper2014-priyanka-anjoy-received-freedom-fi/1401044613266977/ পরবর্তী জীবন ১৯৭২ সালে ভারতের প্রধানমন্ত্রী স্বাধীনতার ২৫ বছর উপলক্ষে তাকে তাম্রশাসন (তাম্রপত্র) দিয়ে সম্মানিত করেন।  অবশেষে ১৯৮২ সালে পূর্ণেদু শেখর নিজ বাড়িতে পরলোকগমন করেন।  তথ্যসূত্র   বিষয়শ্রেণী:১৮৮৮-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৭৪-এ মৃত্যু বিষয়শ্রেণী:রাজবাড়ী জেলার ব্যক্তি বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:অনুশীলন সমিতি
দশপল্লা রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷Malleson, G. B.: An historical sketch of the native states of India, London 1875, Reprint Delhi 1984 রাজ্যটির রাজধানী ছিলো বর্তমান দশপল্লা শহরের সামান্য উত্তরে অবস্থিত কুঞ্জবনগড় অঞ্চলে৷ এটি বর্তমানে ওড়িশা রাজ্যের নয়াগড় জেলায় অবস্থিত৷ History  Retrieved 9 October 2017.  ইতিহাস বিভিন্ন নথি এবং পুরাতন পুস্তক থেকে প্রাপ্ত তথ্য অনুসারে এটা বলা যেতে পারে যে শুরুর দিকে দশপল্লা নামে কোন রাজ্য ছিল না। বরং এটি রাজপুত রাজাদের ভঞ্জ রাজবংশজ দ্বারা শাসিত বৌধ রাজ্যের অংশ ছিল। রাজা বীর ভঞ্জের সময়কালে তিনি এবং তাঁর ভাই শালভঞ্জের সম্পর্কের অবনতি ঘটে। শাল ভঞ্জ বৌধ রাজ্য ত্যাগ করে পূর্বতন জগন্নাথ সড়ক বরাবর পুরীর গজপতি রাজার নিকট যাওয়ার পরিকল্পনা করেন। তিনি এবং তার অনুগামীগণের পদ্মটোলা বনাঞ্চলে বিশ্রামরত অবস্থার খবর জানতে পেরে নয়াগড়ের রাজা তার নিকট সন্ধি-প্রস্তাব প্রেরণ করেন। সন্ধি প্রস্তাব অনুযায়ী নয়াগড়ের রাজা শাল ভঞ্জকে বৌধ রাজ্যের রাজা ঘোষিত করেন। এই খবর পেয়ে ক্রুদ্ধ বীর ভঞ্জ শাল ভঞ্জকে আটক করার জন্য সৈন্য প্রেরণ করেন। কিন্তু শাল ভঞ্জ ও নয়াগড়ের রাজা সৈন্যের কাছে তারা পরাজিত হয়। যশ বৃদ্ধির ফলে রাজা শাল ভঞ্জ নিজের রাজ্যের নাম রাখেন 'যশপল্লা', যা পরবর্তীকালে দশপল্লা নামে পরিচিতি পায়। আবার অনেক ঐতিহাসিক মনে করেন রাজা শাল ভঞ্জ মাত্র ১০ টি গ্রাম (পল্লী)-এর উপর কর্তৃত্ব কায়েম করতে সক্ষম হওয়ায় রাজ্যটির এইরূপ নাম। এই ঘটনা মোটামুটি ১৪৯৫ খ্রিস্টাব্দের সমসাময়িক। রাজা শাল ভঞ্জ তিন বছর রাজত্ব করার পর তার পুত্র নারান ভঞ্জ সিংহাসনে আরোহণ করেন। http://www.uppercrustindia.com/oldsite/15crust/fifteen/season5.htm দশপল্লার সদর বড়মূল থেকে গনিয়া, গনিয়া থেকে মধ্যখণ্ড এবং মধ্যখণ্ড থেকে পুরান দশপল্লায় স্থানান্তরিত হয়৷ রাজ্যের নবম শাসক পদ্মনাভ ভঞ্জ মৃগয়ার সময়ে লক্ষ্য করেন অদ্ভুতভাবে কোনো উপায়ে এক তিলা ঘুঘু এক শিকারী পাখিকেও হার মানায়৷ স্থানের মাহাত্ম্য কল্পনা করে তিনি তার রাজধানী পুরান দশপল্লা থেকে ঐ স্থানে নিয়ে আসেন৷https://shodhganga.inflibnet.ac.in/jspui/bitstream/10603/282748/13/13_chapter%25206.pdf&ved=2ahUKEwjxoL3SnarsAhWTX30KHUmjBGk4ChAWMAJ6BAgHEAE&usg=AOvVaw16koFuvnTPfVX_mC75jAPS ঐ সময়ে এক কন্ধ দলপতি কুঞ্জ মালিক তাঁর হাতে পরাজিত হলে তিনি ঐ স্থানের নামকরণ করেন কুঞ্জবনগড়৷ ১৭৯৫ খ্রিস্টাব্দে গুরিচরণ দেওভঞ্জ সিংহাসনে বসেন৷http://www.indianrajputs.com/view/daspalla নামমাত্র রাজা ১৬৫৩ – ১৭০১ : চক্রধর দেওভঞ্জ ১৭০১ – ১৭৫৩ : পদ্মনাভ দেওভঞ্জ ১৭৫৩ – ১৭৭৫ : ত্রিলোচন দেওভঞ্জ ১৭৭৫ – ১৭৯৫ : মুকুন্দভক্ত দেওভঞ্জ ১৭৯৫ – ১৮০৫ : গুরিচরণ দেওভঞ্জ ১৮০৫ – ১৮৪৫ : কৃষ্ণচন্দ্র দেওভঞ্জ ১৮৪৫ – ১৮৬১ : মধুসূদন দেওভঞ্জ ১৮৬১ – জানুয়ারি ১৮৭৩ : নরসিংহ দেওভঞ্জ  জানুয়ারি ১৮৭৩ – ২১ মে ১৮৭৪ : চৈতন দেওভঞ্জ শাসকবর্গ  ২১ মে ১৮৭৪ – ১৮৯৬ : চৈতন দেওভঞ্জ ১৮৯৬ – ১১ ডিসেম্বর ১৯১৩ : নারায়ণ দেওভঞ্জ ১১ ডিসেম্বর ১৯১৩ – ১৫ আগস্ট ১৯৪৭  কিশোরচন্দ্র দেওভঞ্জ ১১ ডিসেম্বর ১৯১৩ –  ৩ মার্চ ১৯৩০ - রাজপ্রতিনিধি  তথ্যসূত্র  বিষয়শ্রেণী:ওড়িশার ইতিহাস বিষয়শ্রেণী:ওড়িশার দেশীয় রাজ্য বিষয়শ্রেণী:১৫শ শতাব্দীতে ভারতে প্রতিষ্ঠিত বিষয়শ্রেণী:নয়াগড় জেলা বিষয়শ্রেণী:১৯৪৮-এ ভারতে বিলুপ্ত